
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 736 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Απλούστευση διαδικασιών ελέγχου Κινηματογράφων 

από τα Συμβούλια Κινηματοθεάτρων. 1 

Κατανομή οργανικών θέσεων αστυνομικού προσω¬ 
πικού ειδικών καθηκόντων κατηγορίας Υγειονο¬ 
μικού σε ειδικότητες. 2 

Έγκριση Οργανισμού Εσωτερικής Υπηρεσίας ΟΕΥ και 
κανονισμού του Δημοτικού Λιμενικού Ταμείου Σα¬ 
λαμίνας. 3 

Συγκρότηση τριμελούς επιτροπής στην Περιφέρεια 
Δυτ. Μακεδονίας κατ’ εφαρμογή του άρθρου 26 

του ν. 3419/2005 (Φ.Ε.Κ. 297/Α/6.12.2005). 4 

Απόκτηση της Ελληνικής Ιθαγένειας από την ομογε¬ 
νή ΦΛΩΡΑ ΜΑΓΡΑΤΖΕ (ΡΙΟΒΑ ΜΑΘΒΑΩΖΕ) του 

ΜΠΟΡΙΣ. 5 

Απόκτηση της Ελληνικής Ιθαγένειας από την ομογε¬ 
νή ΡΑΪΣΑ ΝΑΖΛΙΕΒΑ (ΒΑΙ33Α ΝΑΖϋΕνΑ) του ΓΕΩΡ¬ 
ΓΙΟΥ. 6 

Απόκτηση της Ελληνικής Ιθαγένειας από την ομογε¬ 
νή ΚΛΑΡΑ ΤΣΑΝΤΕΚΟΒΑ (ΚΕΑΒΑ Τ3ΑΝ0ΕΚθνΑ) 

του ΓΕΩΡΓΙΟΥ. 7 

Κατανομή ωρών υπερωριακής εργασίας στους 
υπαλλήλους που απασχολούνται με τον ποιοτικό 
και ποσοτικό έλεγχο των νωπών - μεταποιημένων 

γεωργικών προϊόντων φυτικής προέλευσης. 8 

Μερική ανάκληση απόφασης διενέργειας Υποχρ. 
Αναδασμού. 9 


ΑΠΟΦΑΣΕΙ Σ 

Αριθμ. ΔΙΑΔΠ/Α/13639 (1) 


Απλούστευση διαδικασιών ελέγχου Κινηματογράφων 
από τα Συμβούλια Κινηματοθεάτρων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΥΓΕΙΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ - ΔΗΜΟΣΙΑΣ ΤΑΞΕΩΣ 

Έχοντας υπόψη τις διατάξεις: 

1. της παραγράφου 13 του άρθρου 25 του ν. 2539/1997 
«Συγκρότηση της Πρωτοβάθμιας Τοπικής Αυτοδιοίκη¬ 
σης» (ΦΕΚ 244/Α/4.12.1997), 

2. της παραγράφου 1 του άρθρου 24 του ν. 3200/2003 
«Τροποποιήσεις του ν. 1388/1983 «Ίδρυση Εθνικού Κέ- 

ντρου Δημόσιας Διοίκησης,Ίδρυση Εθνικής Σχολής Το¬ 
πικής Αυτοδιοίκησης και άλλες διατάξεις» (ΦΕΚ 281 Α'), 

3. τις διατάξεις του α.ν. 445/37, του α.ν. 446/37 και του 
β.δ. 15/17.5.1956, 

4. τις διατάξεις του άρθρου 41 του ν. 2218/1994, όπως 
συμπληρώθηκε από τις διατάξεις του άρθρου 11 του 
ν. 2307/1995 και της υπ’ αριθμ. 31710/29.6.93 κοινής απόφα¬ 
σης των Υπουργών Εσωτερικών και Δημόσιας Τάξης, 

5. τις διατάξεις της παραγράφου 9 του άρθρου 11 του 
ν. 2503/1997 (ΦΕΚ 107/Α/30.5.1997) «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις», 

6. τις διατάξεις του α.ν. 2520/40 και της Α1 β/8677/83 
Υγειονομικής Διάταξης, 

7. τις διατάξεις της υπ’ αριθμ. 700/1992 (ΦΕΚ 576/Β') 
κοινής απόφασης των υπουργών Προεδρίας της Κυ¬ 
βέρνησης, Δημοσίας Τάξης και του Υφυπουργού Οικο¬ 
νομικών, 

8. τις διατάξεις της υπ’ αριθμ. ΔΙΑΔΠ/Α/24241/2005 
(ΦΕΚ 1704/Β/5.12.2005) κοινής απόφασης του Υφυπουρ¬ 
γού Εσωτερικών, Δημόσιας Διοίκησης και Αποκέντρω¬ 
σης και του Υπουργού Δημόσιας Τάξης, «Απλούστευση 
διαδικασιών ελέγχου Κινηματογράφων από Πρωτοβάθ¬ 
μια και Δευτεροβάθμια Συμβούλια Κινηματοθεάτρων». 

9. τις ισχύουσες πολεοδομικές διατάξεις, καθώς και 
όλες τις διατάξεις που ρυθμίζουν την διενέργεια επιθε¬ 
ωρήσεων κινηματοθεάτρων, όπως ισχύουν σήμερα, 

10. Του εδαφίου α του άρθρου 2 και της παραγρά¬ 
φου 1 του άρθρου 5 της κοινής απόφασης του Πρω¬ 
θυπουργού και του Υπουργού Εσωτερικών, Δημόσιας 
Διοίκησης και Αποκέντρωσης «Ανάθεση αρμοδιοτήτων 
στους Υφυπουργούς Εσωτερικών, Δημόσιας Διοίκησης 
και Αποκέντρωσης» υπ’ αριθμ. ΔΙΔΚ/Φ. 1/2/6139/23.3.2004 
(ΦΕΚ 527 Β'), 

11. Την ανάγκη βελτίωσης της εξυπηρέτησης και της 
ποιότητας των παρεχομένων υπηρεσιών προς τον πο¬ 
λίτη και τις επιχειρήσεις. 

12. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Αρθρο 1 

Η κατά τις διατάξεις της παραγράφου 1 του άρθρου 3 
του α.ν. 445/37 προβλεπόμενη, κατά την έναρξη εκάστης 
κινηματογραφικής περιόδου επιθεώρηση, γίνεται, από 
τη δημοσίευση της παρούσας, κάθε τρία χρόνια. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κατά τη διενέργεια της επιθεώρησης το Πρωτοβάθ¬ 
μιο Συμβούλιο του αρμόδ/σί/ Δήμου, λαμβάνει υπόψη 
τα δικαιολογητικά που προβλέπονται από τις κείμενες 
διατάξεις, όπως αυτές έχουν τροποποιηθεί με την αριθμ. 
ΔΙΑΔΠ/Α/24241/2005 (ΦΕΚ 1704 Β’) Κ.Υ.Α.. 

Κατά τα λοιπά εφαρμόζονται οι ισχύουσες διατά¬ 
ξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουνίου 2006 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΓΕΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΑΠΟΣΤ. ΑΝΔΡΕΟΥΛΑΚΟΣ ΔΗΜΗΤ. ΑΒΡΑΜΟΠΟΥΛΟΣ 

ΔΗΜΟΣΙΑΣ ΤΑΞΗΣ 

ΒΥΡΩΝ ΠΟΛΥΔΩΡΑΣ 
-♦- 

Αριθμ. 7002/2/179-λα' (2) 

Κατανομή οργανικών θέσεων αστυνομικού προσωπι¬ 
κού ειδικών καθηκόντων κατηγορίας Υγειονομικού 
σε ειδικότητες. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Το άρθρο 18 παρ. 5 του ν. 2800/2000 «Αναδιάρθρω¬ 
ση Υπηρεσιών Υπουργείου Δημόσιας Τάξης, σύσταση 
Αρχηγείου Ελληνικής Αστυνομίας και άλλες διατάξεις» 
(Α'- 41). 

2. Το άρθρο 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π.δ/τος 63/2005 (Α'- 98). 

3. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Αρθρο 1 

Κατανομή οργανικών θέσεων σε ειδικότητες 

Κατανέμονται σε ειδικότητες ενενήντα πέντε (95) 
οργανικές θέσεις ιατρών - οδοντιάτρων και οκτώ (8) 
θέσεις βοηθών ακτινολογικών ή μικροβιολογικών ερ¬ 
γαστηρίων, οδοντοτεχνικών και φυσιοθεραπευτών, που 
προβλέπονται από τις διατάξεις των ν.2800/2000 και 
3169/2003 και των π.δ. 261/2002, 52/2003 και 236/2003, 
ως ακολούθως: 

α. Ιατρών - Οδοντιάτρων: 

Είκοσι τέσσερις (24) θέσεις Παθολόγων - Γενικής Ια¬ 
τρικής, πέντε (5) θέσεις Καρδιολόγων, δύο (2) θέσεις 
Ρευματολόγων, δύο (2) θέσεις Παιδιάτρων, τρεις (3) θέ¬ 
σεις Πνευμονολόγων, δύο (2) θέσεις Αλλεργιολόγων, 
δύο (2) θέσεις Ενδοκρινολόγων, τέσσερις (4) θέσεις 
Γαστρεντερολόγων, τρεις (3) θέσεις Δερματολόγων, 
δύο (2) θέσεις Χειρουργών, δύο (2) θέσεις Ουρολόγων, 
δύο (2) θέσεις Γυναικολόγων - Μαιευτήρων, πέντε (5) 
θέσεις Ορθοπεδικών, πέντε (5) θέσεις Ωτορινολαρυγ¬ 
γολόγων, έξι (6) θέσεις Οφθαλμίατρων, δύο (2) θέσεις 
Νευρολόγων, εννέα (9) θέσεις Ψυχιάτρων, δύο (2) θέσεις 
Ακτινοδιαγνωστών, δύο (2) θέσεις Βιοπαθολόγων, εννέα 
(9) θέσεις Οδοντιάτρων, μία (1) θέση Φυσικής Ιατρικής 
και Αποκατάστασης και μία (1) θέση Ιατρών Εργασίας. 

β. Βοηθών ακτινολογικών ή μικροβιολογικών εργαστη¬ 
ρίων, οδοντοτεχνικών και φυσιοθεραπευτών: 


Δύο (2) θέσεις Βοηθών Ακτινολογικών Εργαστηρίων, 
δύο (2) θέσεις Βοηθών Μικροβιολογικών Εργαστηρίων, 
δύο (2) θέσεις Οδοντοτεχνικών και δύο (2) θέσεις Φυ¬ 
σιοθεραπευτών. 

Άρθρο 2 

Κατάργηση διατάξεων -Έναρξη ισχύος. 

1. Από την έναρξη ισχύος της παρούσας απόφασης, 
καταργείται κάθε προηγούμενη διάταξη με την οποία 
ρυθμίζεται διαφορετικά η κατανομή οργανικών θέσεων 
αστυνομικού προσωπικού, ειδικών καθηκόντων κατηγο¬ 
ρίας Υγειονομικού σε ειδικότητες. 

2. Η ισχύς της παρούσας απόφασης αρχίζει από τη 
δημοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 2006 
Ο Αρχηγός 

ΑΝΑΣΤΑΣΙΟΣ ΔΗΜΟΣΧΑΚΗΣ 

-♦- 

Αριθμ. 07/ΔΤΑ/8801 (3) 

Έγκριση Οργανισμού Εσωτερικής Υπηρεσίας ΟΕΥ και 
κανονισμού του Δημοτικού Λιμενικού Ταμείου Σα¬ 
λαμίνας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνω¬ 
ση, στελέχωση Περιφέρειας, ρύθμιση θεμάτων για την 
Τοπική Αυτοδιοίκηση & άλλες διατάξεις». 

2. Τις διατάξεις του άρθρου 16 του ν. 2539/1997 «Συ¬ 
γκρότηση της Πρωτοβάθμιας Τοπικής Αυτοδιοίκησης». 

3. Το π.δ. 73/2004 (ΦΕΚ 57/27.2.2004 τ.Α') «Μεταφορά 
αρμοδιοτήτων του Λιμενικού Ταμείου Σαλαμίνας στους 
Δήμους Αμπελακίων και Σαλαμίνας και σύσταση διαδη¬ 
μοτικού Λιμενικού Ταμείου με την επωνυμία Δημοτικό 
Λιμενικό Ταμείο Σαλαμίνας. 

4. Το π.δ. 249/2005 (ΦΕΚ 299/8.12.2005) «Κατάργηση 
του Λιμενικού Ταμείου Σαλαμίνας». 

5. Τις διατάξεις των παρ. 1 & 2 του άρθρου 28 του 
ν. 2738/1999 σύμφωνα με τις οποίες θα λειτουργεί το 
νεοσυσταθέν Ν.Π.Δ.Δ. 

6. Την υπ’ αριθμ. 29515/6.8.2001 εγκύκλιο του ΥΠΕΣ- 
ΔΔΑ. 

7. Τις διατάξεις του ν. 2190/1994, όπως έχουν τροπο¬ 
ποιηθεί, συμπληρωθεί και ισχύουν. 

8. Τις διατάξεις του άρθρου 12 του ν. 1188/1981 

9. Τις διατάξεις του π.δ. 50/2001 «καθορισμός των 
προσόντων διορισμού σε θέσεις φορέων του δημοσίου 
φορέα» (ΦΕΚ 39/Α/2001). 

10. Τις διατάξεις του άρθρου 203 του π.δ. 410/1995 
σε συνδυασμό με τις όμοιες του άρθρου 198 παρ. 3 
του π.δ. 

11. Τις διατάξεις του άρθρου 12 του ν. 2307/1995. 

12. Την υπ’ αριθμ. οικ. 16978/12.11.2003 (ΦΕΚ 1693/18.11.2003 
τ.Β') περί μεταβίβασης αρμοδιοτήτων και εξουσίας υπο¬ 
γραφής «ΜΕ ΕΝΤΟΛΗ ΓΕΝ. ΓΡΑΜΜΑΤΕΑ» αποφάσεων, 
εγγράφων και άλλων πράξεων στο Γενικό Διευθυντή 
Περιφέρειας κ,λπ. 

13. Την υπ’ αριθμ. 1/2006 απόφαση του Διοικητικού 
Συμβουλίου του Δημοτικού Λιμενικού Ταμείου Σαλαμί¬ 
νας, με την οποία ψηφίστηκε ο ΟΕΥ του Νομ. Προσώπου 

και την 23/2006 απόφαση του Δημοτικού Συμβουλίου 
Σαλαμίνας, με την οποία εγκρίθηκε ο ΟΕΥ του παρα¬ 
πάνω προσώπου. 

14. Την σύμφωνη γνωμοδότηση του Υπηρεσιακού 
Συμβουλίου ΟΤΑ ν.δ/τος Πειραιά που διατυπώθηκε στο 
3/2006 (θέμα 7°) πρακτικό, αποφασίζουμε: 

Εγκρίνουμε τον ΟΕΥ και τον Κανονισμό Εσωτερικής 
Λειτουργίας Διοίκησης και Διαχείρισης του Δημοτικού 
Λιμενικού Ταμείου Σαλαμίνας ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΤΙΚΟΥ ΛΙΜΕΝΙΚΟΥ ΤΑΜΕΙΟΥ ΣΑΛΑΜΙΝΑΣ 

ΚΕΦΑΛΑΙΟ Α' 

ΔΙΑΡΘΡΩΣΗ ΚΑΙ ΛΕΙΤΟΥΡΓΙΑ ΥΠΗΡΕΣΙΩΝ 
ΑΡΘΡΟ 1° 

Τις υπηρεσίες του Νομικού Προσώπου « Δημοτικό Λι¬ 
μενικό Ταμείο Σαλαμίνας. 

Συγκροτούν: 

Α. Το αυτοτελές Γραφείο Προέδρου 

Β. Το αυτοτελές τμήμα Διοικητικών και Οικονομικών 
Υπηρεσιών. 

Γ. Το αυτοτελές τμήμα Τεχνικών Υπηρεσιών. 

ΑΡΘΡΟ 2° 

1. Το αυτοτελές Γραφείο Προέδρου περιλαμβάνει: 

α. Γραμματεία 

β. Διοικητικό Συμβούλιο 

2. Το αυτοτελές τμήμα Διοικητικών και Οικονομικών 
Υπηρεσιών περιλαμβάνει: 

α. Το Γ ραφείο Διοικητικού - Προσωπικού β. Το Γ ραφείο 
Οικονομικών Υπηρεσιών. 

3. Το αυτοτελές τμήμα Τεχνικών Υπηρεσιών περιλαμ¬ 
βάνει: 

α. Το Γραφείο Μελετών και Κατασκευών έργων. 

β. Το Γραφείο Καθαριότητας - Περιβάλλοντος. 

ΚΕΦΑΛΑΙΟ Β 

ΠΡΟΣΩΠΙΚΟ - ΟΡΓΑΝΙΚΕΣ ΘΕΣΕΙΣ 
ΑΡΘΡΟ 3° 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΔΗΜΟΣΙΟΥ ΔΙΚΑΙΟΥ 

Δ'(εισαγωγικός), Γ', Β' Α' (καταληκτικός). 

Οι θέσεις των κατηγοριών ΔΕ κατατάσσονται στους 
βαθμούς Δ' (εισαγωγικός), Γ', Β' Α' (καταληκτικός). 

Οι θέσεις της κατηγορίας ΥΕ κατατάσσονται στους 
βαθμούς Ε'(εισαγωγικός), Δ', Γ' και Β' (καταληκτικός). 

Η οργανική σύνθεση και κατάταξη των θέσεων του 
προσωπικού του Νομικού Προσώπου προσδιορίζεται 
ως εξής: 

Α. ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ (ΠΕ) 
Μία (1) θέση κλάδου ΠΕ 1 Διοικητικού - Οικονομικού 
ΣΥΝΟΛΟ: 1 

Β. ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ (ΤΕ) Μία 
(1) θέση κλάδου ΤΕ3 Τεχνολόγων - Πολιτικών Μηχανικών 
ΣΥΝΟΛΟ: 1 

Γ. ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 
(ΔΕ) 

Τρεις (3) θέσεις κλάδου ΔΕ 1 Διοικητικού 

Μία (1) θέση κλάδου ΔΕ 24 Ηλεκτρολόγων 

ΣΥΝΟΛΟ: 4 

Οι τρεις θέσεις κλάδου ΔΕΙ Διοικητικού εντάσσο¬ 
νται σύμφωνα με τις διατάξεις του ν. 2738/1999 (Φ.Ε.Κ. 


180/9.9.1999 άρθρο 28 παρ. 8) και στις οποίες μεταφέ- 
ρεται το Προσωπικό που υπηρετούσε την ημερομηνία 
κατάργησης του Λιμενικού Ταμείου Σαλαμίνας. 

Δ. ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (ΥΕ) 
Τρεις (3) θέσεις ΥΕ 16 Εργατών καθαριότητας. 

ΣΥΝΟΛΟ: 3 

ΑΡΘΡΟ 4° 

ΕΠΟΧΙΑΚΟ ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

Έξι (6) θέσεις ΥΕ16 Εργατών Καθαριότητας 

Δύο (2) θέσεις ΥΕ16 Εργατών Γ ενικών Καθηκόντων 

Δύο (2) θέσεις ΔΕ29 Οδηγών Αυτοκινήτων σύμφωνα με 
τις διατάξεις της παρ. 9 του άρθρου 18 του ν. 2503/1997. 

Η κάλυψη των θέσεων αυτών θα γίνεται σύμφωνα 
με τις διατάξεις του άρθρου 21 του ν.2190/1994 όπως 
έχουν τροποποιηθεί και ισχύουν σήμερα ή με τις αντί¬ 
στοιχες διατάξεις που τυχόν θα αντικαταστήσουν τις 
προαναφερόμενες. 

ΑΡΘΡΟ 5° 

Για τον διορισμό, τα καθήκοντα, την αστική ευθύνη, τα 
δικαιώματα, τις μεταβολές, τα πειθαρχικά αδικήματα, τις 
ποινές, τη λύση της υπαλληλικής σχέσης των μονίμων 
υπαλλήλων που προβλέπονται από τον παρόντα Οργα¬ 
νισμό, έχουν ισχύ οι διατάξεις των ν. 1188/1981 και ν. 2190/ 
1994 όπως τροποποιήθηκαν και ισχύουν σήμερα. 

ΑΡΘΡΟ 6° 

ΠΡΟΪΣΤΑΜΕΝΟΙ ΥΠΗΡΕΣΙΩΝ 

Η επιλογή των προϊστάμενων του αυτοτελούς Γ ραφεί¬ 
ου και των Τμημάτων γίνεται σύμφωνα με τις διατάξεις 
του άρθρ. 36 του ν. 2190/1994, οι κλάδοι δε από τους 
οποίους γίνεται είναι ως ακολούθως: 

Α. Γ ια το αυτοτελές Γ ραφείο Προέδρου, επιλέγεται 
υπάλληλος κλάδου ΠΕΙ Διοικητικού ή ΔΕΙ Διοικητικού 
με βαθμό Α', ελλείψει δε υπαλλήλου με βαθμό Α υπάλ¬ 
ληλος με βαθμό Β'. 

Β. Για το Τμήμα Διοικητικών και Οικονομικών Υπηρε¬ 
σιών, επιλέγεται υπάλληλος κλάδου ΠΕΙ Διοικητικού, 
ΔΕΙ Διοικητικού με βαθμό Α', ελλείψει δε υπαλλήλου 
με βαθμό Α' υπάλληλος με βαθμό Β'. 

Γ. Για το Τμήμα των Τεχνικών Υπηρεσιών, επιλέγεται 
υπάλληλος κλάδου ΤΕ Τεχνολόγων Πολ. Μηχανικών με 
βαθμό Α' ελλείψει δε υπαλλήλου με βαθμό Α', υπάλλη¬ 
λος με βαθμό Β'. 

ΚΕΦΑΛΑΙΟ Γ' 

ΤΕΛΙΚΕΣ ΔΙΑΤΑΞΕΙΣ 

ΑΡΘΡΟ 7° 

Η αναπλήρωση των Προϊσταμένων γίνεται σύμφωνα 
με το άρθρο 36 παρ. 19 του ν. 2190/1994. 

ΑΡΘΡΟ 8° 

Οι αρμοδιότητες που καθορίζονται από τον Ο.Ε.Υ θα 
ασκούνται από το γραφείο Προέδρου και τα Τμήματα. 

Η κατανομή του προσωπικού καθώς και του προσω¬ 
πικού που θα διοριστεί μελλοντικά στις επιμέρους δι¬ 
οικητικές μονάδες, γίνεται με απόφαση του Προέδρου 
του Δ.Σ. λαμβάνοντας υπόψη τις λειτουργικές ανάγκες 
των μονάδων, τα προσόντα, την πείρα και τις ειδικές 
γνώσεις των υπαλλήλων και τη σχετική εισήγηση των 
Προϊσταμένων. 

ΑΡΘΡΟ 9° 

ΑΡΜΟΔΙΟΤΗΤΕΣ ΥΠΗΡΕΣΙΑΚΩΝ ΜΟΝΑΔΩΝ 

1. Το Αυτοτελές Γραφείο Προέδρου: 

• Διεξάγει κάθε υπηρεσία που αναθέτει ο Πρόεδρος 
στο γραφείο αυτό και δεν ανήκει στην αρμοδιότητα των 
άλλων υπηρεσιών του Νομικού προσώπου. 

• Διεξάγει την αλληλογραφία του Προέδρου. 

2. Τμήμα Διοικητικών και Οικονομικών Υπηρεσιών: 

Το Τμήμα Διοικητικών και Οικονομικών υπηρεσιών 

περιλαμβάνει τα γραφεία: 

α) Διοικητικού - Προσωπικού: 

• Χειρίζεται όλα τα θέματα διοικητικής φύσεως του 
Νομικού Προσώπου και της λειτουργίας του Διοικητικού 
του Συμβουλίου. 

• Φροντίζει για την τήρηση και παρακολούθηση της 
ισχύουσας κάθε φορά Νομοθεσίας, σχετικά με την Υπηρε¬ 
σιακή και συνταξιοδοτική κατάσταση του Προσωπικού. 

• Χειρίζεται όλα τα θέματα που αναφέρονται στην πρό¬ 
σληψη μονίμου προσωπικού και εποχιακού προσωπικού για 
την κάλυψη των αναγκών του Νομικού Προσώπου. Επίσης 
θέματα σχετικά με τις τοποθετήσεις, μετατάξεις, αξιολο¬ 
γήσεις, αποσπάσεις, συντάξεις αδειών κ,λπ. που αφορούν 
το προσωπικό οποιοσδήποτε σχέσης εργασίας. 

• Τηρεί και ενημερώνει τους ατομικούς φακέλους του 
προσωπικού και μεριμνά για την χορήγηση βεβαιώσεων 
πλην φορολογικών. 

• Επιμελείται της παραλαβής, πρωτοκόλλησης και 
διανομής κάθε εισερχόμενου εξερχόμενου εγγράφου 
και τηρεί αρχείο αλληλογραφίας. 

• Μεριμνά για την δακτυλογράφηση και αναπαραγωγή 
εγγράφων και εντύπων. 

• Μεριμνά για την φύλαξη των κτιρίων, εγκαταστάσε¬ 
ων και μηχανημάτων που ανήκουν στην κυριότητα του 
Νομικού Προσώπου. 

• Μεριμνά για την καθαριότητα των κτιρίων του Δη¬ 
μοτικού λιμενικού Ταμείου. 

• Δέχεται και εξετάζει παράπονα πολιτών και φρο¬ 
ντίζει για την έγκαιρη πληροφόρηση τους για θέματα 
που τους αφορούν. 

• Διεξάγει κάθε υπηρεσία που του ανατίθεται από τον 
Πρόεδρο ή το Δ.Σ. ή από διάταξη του νόμου που δεν 
έχει προβλεφθεί ανωτέρω εφ’ όσον δεν υπάγεται στην 
αρμοδιότητα άλλου γραφείου. 

β) Οικονομικών Υπηρεσιών. 

Γραφείο εσόδων - εξόδων - περιουσίας - διαχείρισης 
υλικού. 

• Καταρτίζει σχέδιο προϋπολογισμού το οποίο ειση- 
γείται ο Πρόεδρος στο Διοικητικό Συμβούλιο μέσα στις 
προθεσμίες του Δ.Κ.Κ. 

• Παρακολουθεί την εξέλιξη του Προϋπολογισμού και 
εισηγείται τυχόν αναμόρφωσή του. 

• Τηρεί φάκελο για κάθε ακίνητο ιδιοκτησίας του 
Νομικού προσώπου που περιέχει όλα τα στοιχεία που 
θεμελιώνουν τα επί του ακινήτου δικαιώματα. 

• Διαχειρίζεται τα πάσης φύσεως υλικά όλων των 
υπηρεσιών του Ν.Π.Δ.Δ. 

• Τηρεί βιβλίο αποθήκης παραλαβής και παράδοσης 
άχρηστου υλικού και μεριμνά για την εκποίηση ή κατα¬ 
στροφή άχρηστων υλικών μετά από απόφαση οικείων 
επιτροπών. 

• Εισηγείται και διεκπεραιώνει την διαδικασία για τη 
μίσθωση ή εκμίσθωση ακινήτων. 

• Επιμελείται την εκκαθάριση και εντολή πληρωμών 


κάθε δαπάνης αφού ελεγχθεί η νομιμότητα και πληρό¬ 
τητα των δικαιολογητικών και διενεργεί κάθε είδους 
λογιστικές εγγραφές στα λογιστικά βιβλία. 

• Συντάσσει χρηματικά εντάλματα πληρωμής κάθε δα¬ 
πάνης, τις μισθολογικές καταστάσεις προσωπικού και 
τηρεί μισθολογικά αρχεία πάσης φύσεως προσωπικού. 

• Μεριμνά για την είσπραξη κάθε εσόδου του Νομικού 
προσώπου. 

• Συγκεντρώνει όλα τα αιτήματα που αναφέρονται 
σε προμήθειες και διεξάγει τις από το Νόμο προβλε- 
πόμενες διαδικασίες. 

• Χειρίζεται όλα τα θέματα που έχουν σχέση με την 
εκμετάλλευση των χώρων δικαιοδοσίας και μέσων που 
ανήκουν στο Ν.Π.Δ.Δ. καθώς και την παροχή υπηρεσι¬ 
ών σε πλοία και τρίτους και βεβαιώνει τα αντίστοιχα 
δικαιώματα. 

• Εκτελεί ακόμα και κάθε πρόσθετη εργασία που του 
ανατίθεται από τον Πρόεδρο ή το Δ.Σ. από διάταξη νό¬ 
μου που δεν έχει προβλεφθεί παραπάνω και δεν ανήκει 
στην αρμοδιότητα άλλης οργανικής μονάδας. 

3. Τμήμα Τεχνικών Υπηρεσιών: 

Διευθύνουσα Τεχνική υπηρεσία για τις μελέτες και τα 
έργα είναι η Τεχνική υπηρεσία του Δήμου Σαλαμίνας. 

α) Γ ραφείο Μελετών και Κατασκευών έργων. 

• Εκπονεί Πρόγραμμα έργων και προμηθειών. 

• Επιβλέπει από πλευράς Δημοτικού Λιμενικού Ταμείου 
κάθε δομικό έργο που εκτελείται. 

• Εισηγείται το Πρόγραμμα Εκτελεστέων Έργων. 

• Μελετά και συντάσσει Τεχνικές Προδιαγραφές για 
κάθε είδους προμήθεια (μηχανημάτων, πλωτών μέσων 
και κάθε φύσεως ηλεκτρομηχανολογικού και ηλεκτρο¬ 
νικού εξοπλισμού). 

• Εκπονεί κανονισμούς λειτουργίας και συντήρησης 
ηλεκτρομηχανολογικού εξοπλισμού , εγκαταστάσεων και 
μηχανημάτων προς αποφυγή ατυχημάτων ή ζημιών. 

• Επισκευάζει και συντηρεί τον ηλεκτρομηχανολογικό 
εξοπλισμό εγκαταστάσεων μηχανημάτων και πλωτών 
μέσων και τηρεί αυτά σε ετοιμότητα διάθεσης. 

• Διαχειρίζεται καύσιμα και λιπαντικά. 

• Τηρεί μητρώο και αρχείο ηλεκτρομηχανολογικού, 
ηλεκτρονικού εξοπλισμού εκτός συστημάτων πληροφο¬ 
ρικής που ανήκει στο αντίστοιχο γραφείο του τμήματος 
Διοικητικών - Οικονομικών Υπηρεσιών, μηχανημάτων και 
εγκαταστάσεων και κόστους αυτών. 

β) Γ ραφείο Καθαριότητας - Περιβάλλοντος 

• Μεριμνά για την καθαριότητα και ευπρεπισμό των 
κοινόχρηστων χώρων, (χερσαίων-θαλασσίων ζωνών-αλσυ- 
λίων) αρμοδιότητας του Δημοτικού Λιμενικού Ταμείου. 

ΑΡΘΡΟ 10° 

ΓΕΝΙΚΑ ΚΑΘΗΚΟΝΤΑ ΥΠΑΛΛΗΛΩΝ 
(ΠΡΟΪΣΤΑΜΕΝΩΝ ΑΥΤΟΤΕΛΟΥΣ ΓΡΑΦΕΙΟΥ 
ΚΑΙ ΤΜΗΜΑΤΩΝ) 

Οι προϊστάμενοι του αυτοτελούς γραφείου και των 
τμημάτων είναι υπεύθυνοι για την ακριβή τήρηση, νόμι¬ 
μη εφαρμογή και εκτέλεση των καθηκόντων που τους 
ανατίθενται στις Υπηρεσίες που προΐστανται από τον 
Πρόεδρο του Λιμενικού Ταμείου. 

Κατανέμουν την εργασία στους υπάλληλους τους και 
συνεργάζονται με τον πρόεδρο του Νομικού προσώπου 
για την εύρυθμη λειτουργία της Υπηρεσίας. 

Παρακολουθούν την εργατικότητα, απόδοση και πει¬ 
θαρχία των υπαλλήλων του τμήματός τους. 

Μεριμνούν για την τήρηση των προβλεπόμενων κατά 
Νόμο βιβλίων και εισηγούνται την εκποίηση του άχρη¬ 
στου υλικού του Ν.Π.Δ.Δ. 

ΑΡΘΡΟ 11° 

ΑΚΡΟΤΕΛΕΥΤΑΙΟ ΑΡΘΡΟ 

Στον Προϋπολογισμό του Δημοτικού Λιμενικού Ταμεί¬ 
ου Σαλαμίνας του τρέχοντος οικονομικού έτους υπάρ¬ 
χουν πιστώσεις στους αντίστοιχους κωδικούς αριθμούς 
για την κάλυψη της μισθοδοσίας του προσωπικού που 
θα ενταχθεί σύμφωνα με το άρθρο 3 στις θέσεις αυτού 
του Οργανισμού εσωτερικής Υπηρεσίας. 

Η μελλοντική επιβάρυνση του Προϋπολογισμού του 
Νομικού Προσώπου από την απόφαση αυτή δεν είναι 
δυνατό να υπολογισθεί. 

Υπολογισμός Οργανικών Θέσεων 

Σύμφωνα με την παρ. 5 του άρθρου 8 του ν. 2307/1995 
για τις νέες θέσεις που συστήνονται στον παρόντα 
Ο.Ε.Υ., ο μέσος όρος των τακτικών εσόδων των δύο (2) 
τελευταίων ετών είναι διπλάσιος του ποσού στο οποίο 
ανέρχεται η ετήσια δαπάνη του Βασικού μισθού του 
καταληκτικού κλιμακίου των προτεινόμενων θέσεων, 
πολλαπλασιαζόμενης της δαπάνης αυτής επί δύο (Χ2), 
επομένως υπάρχει η οικονομική προϋπόθεση για την 
σύσταση των νέων οργανικών θέσεων: 


ΚΑΤΗΓΟΡΙΑ 

ΚΑΤΑΛΗΚΤΙΚΟ 

ΚΛΙΜΑΚΙΟ 

ΒΑΣΙΚΟΣ ΜΙΣΘΟΣ 
ΚΑΤΑΛΗΚΤΙΚΟΥ 
ΚΛΙΜΑΚΙΟΥ 

ΠΕ 

1 

1.443 € 

ΤΕ 

1 

1.379 € 

ΔΕ 

1 

1.232 € 

ΥΕ 

1 

1.053 € 


ΚΑΤΗΓΟΡΙΑ 

ΝΕΕΣ 

ΟΡΓΑΝΙΚΕΣ 

ΘΕΣΕΙΣ 

ΚΟΣΤΟΣ 

ΝΕΩΝ 

ΘΕΣΕΩΝ 

ΣΥΝΟΛΟ 

ΠΕ 

1 

1 χ 14 X 2 X 1.443 € 

40.404,00 € 

ΤΕ 

1 

1 χ 14 χ 2 χ 1.379 € 

38.612,00 € 

ΔΕ 

1 

1 χ 14 χ 2 χ 1.232 € 

34.496,00 € 

ΥΕ 

3 

3 χ 14 χ 2 χ 1.053 € 

88.452,00 € 



ΣΥΝΟΛΟ 

201.964,00 € 


ΚΑΤΗΓΟΡΙΑ 

% ΝΕΩΝ 
ΟΡΓΑΝΙΚΩΝ 
ΘΕΣΕΩΝ 

ΚΟΣΤΟΣ ΝΕΩΝ 

ΘΕΣΕΩΝ 

ΠΕ 

16,66 

0,16 X 14 χ 2 χ 1.443 € = 6.464,64 € 

ΤΕ 

16,66 

0,16 χ 14 χ 2 χ 1.379 € = 6.177,92 € 

ΔΕ 

16,66 

0,16 X 14 χ 2 χ 1.232 € = 5.519,36 € 

ΥΕ 

50 

0,50 X 14 χ 2 χ 1.053 € = 14.464,64 € 

ΣΥΝΟΛΟ 

100 

32.903,92 € 


1 . 

Τακτικά'Εσοδα έτους 2003 Δημοτικού 
Λιμενικού Ταμείου Σαλαμίνας. 

424.000,00 € 

2. 

Τακτικά'Εσοδα έτους 2004 Δημοτικού 
Λιμενικού Ταμείου 430.686,49 € Σαλαμίνας. 


3. 

Μέσος όρος τακτικών Εσόδων ετών 

2003 - 2004. 

427.343,24 € 

4. 

50% υέσου όρου τακτικών εσόδων. 

213.671.62 € 

5. 

Ανώτατος αριθμός νέων οργανικών θέσεων. 

6,49 

6. 

Υπάρχουσες οργανικές θέσεις. 

3 

7. 

Υπάρχον προσωπικό. 

3 

8. 

Ανώτατος αριθμός προτεινόμενων θέσεων 

3+6 (νέες) = 9 


Η απόφαση αυτή να δημοσιευθεί στην Εφημερίδα της 
κυβερνήσεως. 

Πειραιάς, 13 Ιουνίου 2006 

Με εντολή Γενικού Γραμματέα Περιφέρειας 
Η Γ ενική Διευθύντρια 

ΑΙΚ. ΓΙΑΒΑΣΗ 
-♦- 

Αριθ. 11763/1541 (4) 

Συγκρότηση τριμελούς επιτροπής στην Περιφέρεια 
Δυτ. Μακεδονίας κατ’ εφαρμογή του άρθρου 26 του 
ν. 3419/2005 (Φ.Ε.Κ. 297/Α/6.12.2005). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Το ν. 2503/1977 «Περί Διοίκησης, Οργάνωσης και 
Στελέχωσης της Περιφέρειας κ.τ.λ.». 

2. Το ν. 2323/1995 « Υπαίθριο Εμπόριο και άλλες διατά¬ 
ξεις», όπως τροποποιήθηκε με τον ν. 3419/2005. 

3. Το ν. 2690/1999 «Κύρωση του Κώδικα Διοικητικής 
Διαδικασίας και άλλες διατάξεις». 

4. Την απόφαση υπ’ αριθμ. Α2-1149/25.5.2004 του Υφυ¬ 
πουργού Ανάπτυξης «Ρυθμίσεις σχετικά με τον τρόπο 
επιβολής των διοικητικών προστίμων των άρθρων 5 
και 7 του ν. 2323/1995, όπως αντικαταστάθηκε με το 
ν. 3190/2003». 

5. Την ανάγκη συγκρότησης και προσδιορισμού του 
έργου της προβλεπόμενης Τριμελούς Επιτροπής από 
το άρθρο 7α του ν. 2323/1995, όπως συμπληρώθηκε με 
το άρθρο 26 του ν. 3419/2005, με γνώμονα την απόδοση 
της ορθής κρίσης περί του εάν οι Πράξεις Βεβαίωσης 
Παράβασης, που εκδίδονται από τα Κ.Ε.Λ.Α.Υ.Ε. στους 
χώρους του Υπαίθριου Εμπορίου και Λαϊκών Αγορών, 
είναι νομότυπες, για την προστασία των ελεγχόμενων 
πωλητών των χώρων αυτών. 

6. Το γεγονός ότι από τις ρυθμίσεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Αρθρο 1 

Συγκρότηση της Τριμελούς Επιτροπής 

1. Συγκροτούμε στην Περιφέρεια Δυτικής Μακεδονίας 
Τριμελή Επιτροπή, αποτελούμενη από τους κατωτέρω 
υπαλλήλους με βαθμό Α', με τους αναπληρωτές τους. 

α) Λιάκου Αικατερίνη Προϊσταμένη της Δ/νσης Αυτ/ 
σης και Αποκέντρωσης ως τακτικό μέλος, που ορίζεται 
ως Πρόεδρος της Επιτροπής με αναπληρωτή του τον 
Κουτσοτόλη Χρήστο Προϊστάμενο της Δ/νσης Σχεδια- 
σμού και Ανάπτυξης. 

β) Παπαδημητριού Γεώργιο Προϊστάμενο της Δ/νσης 
Δασών της Περιφέρειας ως τακτικό μέλος με αναπλη- 
ρώτρια του τηνΤσιμηνάκη Αναστασία Προϊσταμένη του 
Δασαρχείου Κοζάνης. 

γ) Μυρωτή Κωνσταντίνο Προϊστάμενο του Περιφε¬ 
ρειακού Ταμείου Ανάπτυξης ως τακτικό μέλος με ανα- 
πληρώτρια του την Χάσιου Χριστίνα Προϊσταμένη της 
Δ/νσης Τοπικής Αυτοδιοίκησης και Διοίκησης του νομού 
Καστοριάς. 

2. Κατά τη συζήτηση των υποθέσεων από την Τριμελή 
Επιτροπή, παρίσταται και εισηγείται σχετικά επί αυτών, 
χωρίς δικαίωμα ψήφου, ο Σάββας Πεχλιβανίδης υπάλ¬ 
ληλος κλάδου ΔΕ Τεχνικού. 

3. Γραμματέας της Επιτροπής ορίζεται η Ευαγγελία 
Παγώνα, υπάλληλος κλάδου ΠΕ Διοικητικού - Οικονο¬ 
μικού με βαθμό Δ' της Διεύθυνσης Αυτοδιοίκησης και 
Αποκέντρωσης, αναπληρούμενη από την Παρασκευή 
Καπετανοπούλου, υπάλληλο κλάδου ΠΕ Διοικητικού - 
Οικονομικού με βαθμό Δ' της ίδιας υπηρεσίας. 

Αρθρο 2 

Έργο και απαρτία της Τριμελούς Επιτροπής 
Τρόπος λήψης απόφασης και τόπος συνεδρίασης αυτής 

1. Έργο της Τριμελούς Επιτροπής θα είναι κάθε 
φορά: 

α) Να διαπιστώνει εάν το χρηματικό πρόστιμο που κα¬ 
ταλογίστηκε με την εκδοθείσα από τα Κλιμάκια Ελέγχου 
Λαϊκών Αγορών και Υπαίθριου Εμπορίου (ΚΈ.Λ.Α,ΥΈ.) 
Πράξη Βεβαίωσης Παράβασης, σε βάρος του προσφεύ- 
γοντος ενώπιον της Επιτροπής πωλητή, επιβλήθηκε 
καθ’υπέρβαση αρμοδιότητας ή εάν προηγουμένως δεν 
αξιολογήθηκαν από τα ανωτέρω ελεγκτικά όργανα όλα 
εκείνα τα στοιχεία και έγγραφα του πωλητή, που κρί- 
νονται επαρκή για τη διαπίστωση της μη τέλεσης της 
παράβασης. 

β) Να αποφαίνεται εάν μετά την αξιολόγηση όλων των 
παραπάνω, συντρέχει ή όχι λόγος να κινηθούν οι διαδι¬ 
κασίες αποστολής του σχετικού φακέλου του πωλητή 
στην αρμόδια Δ.Ο.Υ. για βεβαίωση του επιβληθέντος 
προστίμου. 

2. Η Τριμελής Επιτροπή ευρίσκεται σε απαρτία, εάν 
κατά τις συνεδριάσεις αυτής παρευρίσκονται και τα 
τρία (3) παραπάνω μέλη της (τακτικά ή αναπληρωμα¬ 
τικά, κατά περίπτωση). 

3. Οι αποφάσεις της Τριμελούς Επιτροπής λαμβάνο- 
νται ομόφωνα ή με απόλυτη πλειοψηφία. 

4. Οι συνεδριάσεις της Επιτροπής είναι μυστικές και 
ως εκ τούτου σε αυτές παρίστανται τα τρία (3) μέλη 
της Επιτροπής, ο Γ ραμματέας και ο κατά τα ανωτέρω 
αρμόδιος εισηγητής. 

5. Η Επιτροπή συνεδριάζει κατά τις εργάσιμες ημέρες 
και ώρες. Η συνεδρίαση πραγματοποιείται στην αίθουσα 
Μέγας Αλέξανδρος του 2ου ορόφου της Περιφέρειας 
Δυτ. Μακεδονίας στην Ζ.Ε.Π. 

Αρθρο 3 

Τήρηση βιβλίου Πρωτοκόλλου 
από τη Γραμματεία της Επιτροπής - 
Υποχρεώσεις της Τριμελούς Επιτροπής 

1. Με ευθύνη της Γραμματέως της Επιτροπής, τηρείται 
βιβλίο Πρωτοκόλλου, όπου καταχωρούνται κάθε φορά 
τα αιτήματα των θιγομένων ανωτέρω πωλητών, που 
προσφεύγουν ενώπιον της Τριμελούς Επιτροπής. 

2. Εντός δέκα (10) ημερών, το αργότερο, από την υπο¬ 
βολή των ως άνω αιτημάτων των θιγομένων πωλητών, η 
Τριμελής Επιτροπή υποχρεούται όπως έχει συνεδριάσει 
και εξετάσει τις υποθέσεις αυτές και έχει αποφανθεί 
σχετικά, κατ’εφαρμογή των διατάξεων του άρθρου 2 
της παρούσας. 

3. Αμέσως μετά το πέρας του έργου της, η Επιτρο¬ 
πή, ενημερώνει εγγράφως τις Διευθύνσεις Εμπορίου 
των Νομαρχιών, επί του πορίσματος της εξέτασης του 
αιτήματος του προσφεύγοντος πωλητή, δηλαδή αν 
συντρέχει ή όχι λόγος αποστολής του φακέλου στην 
αρμόδια Δ.Ο.Υ. 


4. Με ευθύνη της Γραμματέως της Επιτροπής, σε 
κάθε συνεδρίαση της Επιτροπής συντάσσεται σχετικό 
πρακτικό, που υπογράφεται από τον Πρόεδρο και τα 
μέλη της Επιτροπής και φυλάσσεται στο αρχείο της 
Γραμματείας της Τ ριμελούς Επιτροπής. 

Άρθρο 4 

Υποχρεώσεις θιγομένων πωλητών, 
που προσφεύγουν Ενώπιον της Τριμελούς Επιτροπής 

1. Σε εφαρμογή του άρθρου 26 του ν. 3419/05 εφό¬ 
σον οι θίγόμενοι πωλητές Υπαίθριου Εμπορίου και Λα¬ 
ϊκών Αγορών, σε βάρος των οποίων εκδόθηκε από τα 
Κ.Ε.Λ.Α.Υ.Ε. Πράξη Βεβαίωσης Παράβασης με το επι- 
βληθέν χρηματικό πρόστιμο, επιθυμούν να προσφύγουν 
ενώπιον της Τριμελούς Επιτροπής, οφείλουν όπως, το 
αργότερο μέσα σε τρεις (3) εργάσιμες ημέρες από την 
ημερομηνία έκδοσης της Πράξης Βεβαίωσης Παράβα¬ 
σης, έχουν καταθέσει στο Πρωτόκολλο της Γ ραμματεί¬ 
ας της Επιτροπής (Ζ.Ε.Π. 1ος όροφος - γραφείο 1 Β.03) τη 
σχετική αίτηση τους για τον επανέλεγχο της υπόθεσης 
τους και τη μη βεβαίωση του προστίμου από την αρ¬ 
μόδια Δ.Ο.Υ. συνοδευόμενη από τα διάφορα στοιχεία 
και έγγραφα που ο πωλητής θεωρεί αναγκαία προς 
αιτιολόγηση του αιτήματος. 

2. Συνεπεία των προθεσμιών, που ορίζει ο παραπάνω 
Νόμος, αιτήματα θιγομένων πωλητών, που υποβάλλο¬ 
νται εκπρόθεσμα στη Τριμελή Επιτροπή, εισάγονται μεν 
προς συζήτηση αλλά για τον παραπάνω λόγο απορρί¬ 
πτονται. 

3. Η ενέργεια του θίγόμενου πωλητή να προσφύγει, 
κατά τα ως άνω, ενώπιον της Τριμελούς Επιτροπής, 
ουδόλως σχετίζεται με το, υπό του Νόμου, παρεχόμενο 
δικαίωμα αυτού, να προσφύγει ενώπιον του αρμοδίου 
Διοικητικού Πρωτοδικείου για ακύρωση της Πράξης 
Βεβαίωσης Παράβασης, μέσα σε προθεσμία είκοσι (20) 
ημερών από την ημερομηνία έκδοσης της Πράξης αυ¬ 
τής. 

Αρθρο 5 

Ειδικές υποχρεώσεις της Δ/νσης Αυτοδιοίκησης 
και Αποκέντρωσης 

1. Η Διεύθυνση Αυτοδιοίκησης και Αποκέντρωσης, 
αμέσως μετά τη λήψη του σχετικού πορίσματος της 
Τριμελούς Επιτροπής, περί του οποίου γίνεται αναφορά 
στην παράγραφο 3 του άρθρου 3 της παρούσας, οφείλει 
να ενημερώσει εγγράφως τον ενδιαφερόμενο πωλητή, 
σχετικά με το πόρισμα αυτό. 

2. Η θέση της Τριμελούς Επιτροπής, όπως διατυ¬ 
πώνεται στο πόρισμα αυτό, είναι δεσμευτική για την 
ανωτέρω Υπηρεσία, ως προς τις παραπέρα διαδι¬ 
κασίες (διαβίβαση ή μη του σχετικού φακέλου στη 
Δ.Ο.Υ.), υπό την προϋπόθεση όμως ότι ο ενδιαφερό¬ 
μενος πωλητής, δεν έχει ασκήσει νομίμως, ενώπιον 
του Διοικητικού Πρωτοδικείου, την αναφερόμενη 
στην παράγραφο 3 του άρθρου 4 της παρούσας 
προσφυγή. 

Άρθρο 6 
Άλλες ρυθμίσεις 

1. Η Τριμελής Επιτροπή ως συλλογικό όργανο επί λοι¬ 
πών θεμάτων που την ενδιαφέρουν και δεν αναφέρονται 
στην παρούσα, ανατρέχει στον ν. 2690/1999. 

2. Σχετικές αιτήσεις θιγομένων πωλητών Λαϊκών Αγορών 
και Υπαίθριου Εμπορίου, που έχουν υποβληθεί πριν τη δη¬ 
μοσίευση της παρούσας, θα εξετασθούν από την Τριμελή 
Επιτροπή σύμφωνα με τα οριζόμενα παραπάνω. 

Αρθρο 7 

Η παρούσα που ισχύει για την Περιφέρεια Δυτικής 
Μακεδονίας να δημοσιευθεί στην Εφημερίδα της Κυβερ- 
νήσεως και να ανακοινωθεί στον ημερήσιο Τύπο. 

Κοζάνη, 20 Μαρτίου 2006 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 

* , (5) 
Απόκτηση της Ελληνικής Ιθαγένειας από την ομογενή 

ΦΛΩΡΑ ΜΑΓΡΑΤΖΕ (ΡΕΟΒΑ ΜΑΟΒΑΩΖΕ) του ΜΠΟ- 

ΡΙΣ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Με την υπ’ αριθμ. 15513/05/17.5.2006 απόφαση του 
Γενικού Γραμματέα Περιφέρειας Κρήτης που εκδόθη- 
κε σύμφωνα με τις κείμενες διατάξεις άρθρου 1 του 
ν. 2790/2000 (Φ.Ε.Κ. Α' 24/2000), όπως έχει τροποποι¬ 
ηθεί, συμπληρωθεί και ισχύει σήμερα γίνεται δεκτή η 
από 6.10.2003 αίτηση της ομογενούς ΦΛΩΡΑ ΜΑΓΡΑΤΖΕ 
(ΡΕΟΒΑ ΜΑΘΒΑΩΖΕ) του ΜΠΟΡΙΣ για την απόκτηση της 
Ελληνικής Ιθαγένειας. 

Εγκρίνεται επίσης ο εξελληνισμός του κύριου ονόμα¬ 
τος και του επωνύμου της από ΦΛΩΡΑ ΜΑΘΒΑΩΖΕ σε 
ΜΑΓΡΑΤΖΙΔΗ ΦΛΩΡΑ. 

Την ελληνική ιθαγένεια αποκτά η ανωτέρω ομογενής 
από της δόσεως του όρκου του Έλληνα πολίτη εντός 
έτους από της δημοσιεύσεως της παρούσας στην Εφη¬ 
μερίδα της Κυβερνήσεως. 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

“~ — , ( β ) 
Απόκτηση της Ελληνικής Ιθαγένειας από την ομογε¬ 
νή ΡΑΪΣΑ ΝΑΖΛΙΕΒΑ (ΒΑΙ33Α ΝΑΖΕΙΕνΑ) του ΓΕΩΡ¬ 
ΓΙΟΥ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Με την υπ’ αριθμ. 16958/05/12.5.2006 απόφαση του 
Γενικού Γραμματέα Περιφέρειας Κρήτης που εκδόθη- 
κε σύμφωνα με τις κείμενες διατάξεις άρθρου 1 του 
ν. 2790/2000 (Φ.Ε.Κ. Α' 24/2000), όπως έχει τροποποι¬ 
ηθεί, συμπληρωθεί και ισχύει σήμερα, γίνεται δεκτή η 
από 15/03/2002 αίτηση της ομογενούς ΡΑΪΣΑ ΝΑΖΛΙΕΒΑ 
(ΒΑΙ33Α ΝΑΖΙΙΕνΑ) του ΓΕΩΡΓΙΟΥ για την απόκτηση 
της Ελληνικής Ιθαγένειας. 

Εγκρίνεται επίσης ο εξελληνισμός του επωνύμου της 
από ΝΑΖΛΙΕΒΑ σε ΝΑΣΛΙΔΗ. 

Την ελληνική ιθαγένεια αποκτά η ανωτέρω ομογενής 
από της δόσεως του όρκου του Έλληνα πολίτη εντός 
έτους από της δημοσιεύσεως της παρούσας στην Εφη¬ 
μερίδα της Κυβερνήσεως. 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 


(7) 

Απόκτηση της Ελληνικής Ιθαγένειας από την ομογενή 
ΚΛΑΡΑ ΤΣΑΝΤΕΚΟΒΑ (ΚΕΑΒΑ Τ5ΑΝΩΕΚ0νΑ) του 
ΓΕΩΡΓΙΟΥ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Με την υπ’ αριθμ. 13999/05/12.5.2006 απόφαση του Γ ενικού 
Γραμματέα Περιφέρειας Κρήτης που εκδόθηκε σύμφωνα με 
τις κείμενες διατάξεις άρθρου 1 του ν. 2790/2000 (Φ.Ε.Κ. Α' 
24/2000), όπως έχει τροποποιηθεί, συμπληρωθεί και ισχύει 
σήμερα, γίνεται δεκτή η από 20-10-2003 αίτηση της ομο¬ 
γενούς ΚΛΑΡΑ ΤΣΑΝΤΕΚΟΒΑ (ΚΕΑΒΑ Τ3ΑΝΩΕΚ0νΑ) του 
ΓΕΩΡΓΙΟΥ για την απόκτηση της Ελληνικής Ιθαγένειας. 

Εγκρίνεται επίσης ο εξελληνισμός του επωνύμου της 
από ΤΣΑΝΤΕΚΟΒΑ σε ΤΣΑΝΤΕΚΙΔΗ. 

Την ελληνική ιθαγένεια αποκτά η ανωτέρω ομογενής 
από της δόσεως του όρκου του Έλληνα πολίτη εντός 
έτους από της δημοσιεύσεως της παρούσας στην Εφη¬ 
μερίδα της Κυβερνήσεως. 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθ. 6721 (8) 

Κατανομή ωρών υπερωριακής εργασίας στους υπαλ¬ 
λήλους που απασχολούνται με τον ποιοτικό και πο¬ 
σοτικό έλεγχο των νωπών - μεταποιημένων γεωρ¬ 
γικών προϊόντων φυτικής προέλευσης. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1) Τις διατάξεις του άρθρου 25 παρ. 7 του ν. 2738/ 9.9.1999 
που αναφέρεται στις προγραμματικές συμβάσεις. 

2) Τις διατάξεις του άρθρου 16 του ν. 3205/2003 για την 
υπερωριακή εργασία και του άρθρου 10 του ν. 2732/30.7.1999 
(Φ.Ε.Κ. 154 Α) για την απασχόληση των Γεωπόνων κατά τις 
Κυριακές ημέρες αργίας και νυκτερινές ώρες. 

3) Το υπ’ αριθμ. 265139 / 4.5.2006 έγγραφο του Υπουρ¬ 
γείου Αγροτικής Ανάπτυξης και Τροφίμων με θέμα «Κα¬ 
ταβολή υπερωριών στους υπαλλήλους των Νομαρχια¬ 
κών Αυτοδιοικήσεων που ασχολούνται με τον ποιοτικό 
έλεγχο των νωπών και μεταποιημένων γεωργικών προ¬ 
ϊόντων φυτικής προέλευσης». 

4) Την ανάγκη για ποιοτικό έλεγχο των νωπών γε¬ 
ωργικών που προκύπτει κατά τις διακινήσεις τους από 
και προς την αλλοδαπή και στο εσωτερικό της χώρας, 
αποφασίζουμε: 

Εγκρίνουμε την υπερωριακή απασχόληση: 

α) πέντε (5) Γεωπόνων του κλάδου ΠΈ. υπαλλήλων 
της Διεύθυνσης Αγροτικής Ανάπτυξης Ιωαννίνων της 
Νομαρχιακής Αυτοδιοίκησης Ιωαννίνων και 

β) τριών ( 3) Διοικητικών υπαλλήλων του κλάδου ΔΕ Δι¬ 
οικητικού -Λογιστικού, υπαλλήλων της Διεύθυνσης Αγροτι¬ 
κής Ανάπτυξης Ιωαννίνων της Νομαρχιακής Αυτοδιοίκησης 
Ιωαννίνων, στον ποιοτικό έλεγχο νωπών και επεξεργασμέ¬ 
νων γεωργικών προϊόντων καθώς και των οινοποιήσιμων 
σταφυλιών - οίνου ώστε να συμβάλλουν στην ενίσχυση 
των ελεγκτικών μηχανισμών, στην αποτελεσματικότερη 
οργάνωση και διενέργεια των ελέγχων, στην βελτίωση 
της ποιότητας των διακινουμένων γεωργικών προϊόντων, 
στην οργάνωση ελέγχων στην εσωτερική αγορά και στην 
σωστή λειτουργία των Α'- βάθμιων Επιτροπών Επιβολής 
Κυρώσεων κατά το έτος 2006 μέχρι 325 ώρες υπερωρία- 

κής απογευματινής εργασίας και 65 ώρες υπερωριακής νυ¬ 
χτερινής εργασίας, εξαιρέσιμων και νυχτερινών σύμφωνα 
με το υπ’ αριθμ. 2651396/4.5.2006 έγγραφο του Υπουργείου 
Αγροτικής Ανάπτυξης & Τροφίμων. 

Η δαπάνη που θα προκληθεί θα καλυφθεί από τις ήδη 
υπάρχουσες πιστώσεις της Νομαρχιακής Αυτοδιοίκησης 
Ιωαννίνων (2.717,00 Ευρώ). 

Η παρούσα δεν μπορεί να έχει αναδρομική ισχύ πέραν 
του μηνάς από την ημερομηνία δημοσίευσής της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 25 Μαίου 2006 
Ο Νομάρχης 

ΑΛΕΞΑΝΔΡΟΣ ΚΑΧΡΙΜΑΝΗΣ 

-♦- 

Αριθ. 6808 (9) 

Μερική ανάκληση απόφασης διενέργειας 
Υποχρεωτικού Αναδασμού. 

Ο ΝΟΜΑΡΧΗΣ ΡΟΔΟΠΗΣ 

Έχοντας υπόψη: 

1). Το ν. 674/1977 και ιδίως το άρθρο 6. 


2) . Το ν. 3147/2003 (αρθρ. 15 παρ. 1). 

3) . Την απόφαση υπ’ αριθμ. 17594/20.12.2000 Διενέρ¬ 
γειας υποχρεωτικού αναδασμού στα Αγροκτήματα Ιά¬ 
σιου, Κίζαρι, Ν. Σάντας, Αρριανών, Λυκείου, Ηπίου και 
Εβρένου. 

4) . Την σχετική εισήγηση της Δ/νσης Αγρ. Αν/ξης (αρ. 
6474/15.5.2006), αποφασίζουμε: 

Την μερική ανάκληση της παραπάνω απόφασης για 
το Αγρόκτημα Κίζαρι (Δήμου Σαπών)-1500 στρ. για τον 
λόγο ότι, ουδεμία εργασία Αναδασμού έγινε στο ως 
άνω αγρόκτημα, από την ημέρα έκδοσης της παρα¬ 
πάνω απόφασης (17594/20.12.2000) μέχρι σήμερα και 
οι κτηματίες του Αγροκτήματος Κίζαρι αντιδρούν στις 
διαδικασίες του Αναδασμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 18 Μα'ΐου 2006 
Ο Νομάρχης 

ΑΡΙΣΤΕΙΔΗΣ ΓΙΑΝΝΑΚΙΔΗΣ 

